ข้อบังคับมหาวิทยาลัยกาฬสินธุ์ว่าด้วยเครื่องแบบและเครื่องแต่งกายของพนักงานในสถาบันอุดมศึกษามหาวิทยาลัยกาฬสินธุ์พ.ศ.๒๕๖๐ โดยที่เป็นการสมควรกำหนดเครื่องแบบและเครื่องแต่งกายของพนักงานในสถาบันอุดมศึกษามหาวิทยาลัยกาฬสินธุ์ เพื่อใช้ในงานพิธีต่าง ๆ ให้เป็นไปด้วยความเรียบร้อยอาศัยอำนาจตามความในมาตรา ๑๙ (๒) และมาตรา ๕๓แห่งพระราชบัญญัติมหาวิทยาลัยกาฬสินธุ์ พ.ศ. ๒๕๕๘ และมาตรา ๖๕/๑แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗และที่แก้ไขเพิ่มเติม ประกอบกับมติที่ประชุมสภามหาวิทยาลัยกาฬสินธุ์ ครั้งที่๙/๒๕๖๐ เมื่อวันที่ ๘ กันยายน พ.ศ. ๒๕๖๐ จึงให้ออกข้อบังคับไว้ดังต่อไปนี้ข้อ ๑ ข้อบังคับนี้เรียกว่าข้อบังคับมหาวิทยาลัยกาฬสินธุ์ว่าด้วยเครื่องแบบและเครื่องแต่งกายของพนักงานในสถาบันอุดมศึกษามหาวิทยาลัยกาฬสินธุ์พ.ศ. ๒๕๖๐ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้มหาวิทยาลัย หมายความว่ามหาวิทยาลัยกาฬสินธุ์สภามหาวิทยาลัย หมายความว่าสภามหาวิทยาลัยกาฬสินธุ์อธิการบดี หมายความว่าอธิการบดีมหาวิทยาลัยกาฬสินธุ์พนักงานในสถาบันอุดมศึกษา หมายความว่าพนักงานในสถาบันอุดมศึกษาสังกัดมหาวิทยาลัยกาฬสินธุ์ข้อ ๔ ให้อธิการบดีรักษาการตามข้อบังคับนี้ในการตีความหรือวินิจฉัยกรณีที่มีปัญหาขัดข้องเกี่ยวกับการดำเนินการตามข้อบังคับนี้หรือในกรณีที่ข้อบังคับนี้มิได้กำหนดไว้ให้สภามหาวิทยาลัยวินิจฉัยชี้ขาดและคำวินิจฉัยของสภามหาวิทยาลัยให้เป็นที่สุดหมวด๑เครื่องแบบของพนักงานในสถาบันอุดมศึกษา ข้อ ๕ เครื่องแบบของพนักงานในสถาบันอุดมศึกษาให้มี ๒ ชนิด คือ(๑) เครื่องแบบพิธีการ มี ๓ ประเภท(ก) เครื่องแบบปกติขาว(ข) เครื่องแบบครึ่งยศ(ค) เครื่องแบบเต็มยศ(๒) เครื่องแบบปฏิบัติราชการประเภทเครื่องแบบสีกากีข้อ ๖ เครื่องแบบปกติขาว ประกอบด้วย(๑) หมวกพนักงานในสถาบันอุดมศึกษาชาย ให้ใช้หมวกทรงหม้อตาลสีขาวกะบังหน้าทำด้วยหนังหรือวัตถุเทียมหนังสีดำ สายรัดคางสีทองกว้าง ๑ เซนติเมตรมีดุมโลหะสีทองดุลองค์พระธาตุยาคูขนาด ๒ เซนติเมตร ติดที่ข้างหมวกข้างละ ๑ ดุมผ้าพันหมวกสีขาวที่หน้าหมวกติดตรามหาวิทยาลัยยอดประทับองค์พระธาตุยาคูปักดิ้นสีทองสูง ๕ เซนติเมตรล้อมรอบด้วยกลีบดอกพะยอม บนคลื่นน้ำดำปักบนหมอนสักหลาดสีขาวปรากฏตามรูปแบบท้ายข้อบังคับนี้พนักงานในสถาบันอุดมศึกษาหญิงแบบที่ ๑ อนุโลมตามแบบหมวกของพนักงานในสถาบันอุดมศึกษาชายแต่เป็นทรงอ่อนแบบที่ ๒ หมวกแก็ปทรงอ่อนพับปีกสีขาว สายรัดคางสีทองมีดุมโลหะสีทองดุลองค์พระธาตุยาคูขนาด ๒ เซนติเมตรที่ข้างหมวกข้างละ ๑ ดุมผ้าพันหมวกสีขาว ที่หน้าหมวกติดตรามหาวิทยาลัยยอดประทับองค์พระธาตุยาคูปักดิ้นสีทองสูง๔.๕ เซนติเมตร ล้อมรอบด้วยกลีบดอกพะยอมบนคลื่นน้ำดำปักบนหมอนสักหลาดสีขาวปรากฏตามรูปแบบท้ายข้อบังคับนี้การสวมหมวก ให้สวมในโอกาสอันควร(๒) เสื้อพนักงานในสถาบันอุดมศึกษาชาย ให้ใช้เสื้อนอกคอปกสีขาว มีตะเข็บหลัง ๔ตะเข็บ ด้านหน้ามีกระเป๋าบนและล่างอย่างละ ๒ กระเป๋ากระเป๋าบนมีปกรูปมนชายกลางแหลมไม่ขัดดุนกระเป๋าล่างไม่มีปกที่แนวอกติดดุมโลหะสีทองดุลตรามหาวิทยาลัย ขนาด ๒ เซนติเมตรจำนวน ๕ ดุม เสื้อนี้ประดับอินทรธนูแข็งปรากฏตามรูปแบบท้ายข้อบังคับนี้พนักงานในสถาบันอุดมศึกษาหญิง ให้ใช้เสื้อนอกคอแบะสีขาวแบบคอกลมแขนยาวถึงข้อมือมีตะเข็บหลัง ๔ ตะเข็บ ที่แนวอกติดดุมโลหะสีทองดุลตรามหาวิทยาลัยขนาด ๒ เซนติเมตร จำนวน ๓ ดุม มีกระเป๋าล่างข้างละ ๑ กระเป๋าเป็นกระเป๋าเจาะเฉียงเล็กน้อยไม่มีปกเสื้อนี้ประดับอินทรธนูแข็งและให้ใช้เชิ้ตคอพับสีขาวผูกผ้าพันคอสีดำเงื่อนกลาสีประกอบด้วยปรากฏตามรูปแบบท้ายข้อบังคับนี้(๓) อินทรธนูให้ใช้อินทรธนูแข็งกว้าง ๔ เซนติเมตร ยาวตามความยาวของบ่าพื้นสักหลาดสีดำติดทับเสื้อเหนือบ่าทั้งสองข้างจากไหล่ไปคอ มีแถบไหมสีทองกว้าง ๕มิลลิเมตร เป็นขอบ ด้านคอปลายมนติดดุมโลหะสีทอง ตราสัญลักษณ์มหาวิทยาลัยขนาดเล็กบนอินทรธนูปักดิ้นสีทองลายช่อดอกพะยอมยอดตูมประทับบนฐานแพรวากาฬสินธุ์รูปแบบของอินทรธนูและตราสัญลักษณ์มหาวิทยาลัยที่ติดปกคอเสื้อปรากฏตามรูปแบบแนบท้ายข้อบังคับนี้(๔) เครื่องหมายแสดงต้นสังกัดพนักงานในสถาบันอุดมศึกษาให้ใช้เครื่องหมายตราประจำมหาวิทยาลัยทำด้วยโลหะโปร่งสีทองไม่มีขอบสูง๒ เซนติเมตร ติดที่คอเสื้อด้านหน้าทั้งสองข้าง ปรากฏตามรูปแบบท้ายข้อบังคับนี้(๕) กางเกง กระโปรงพนักงานในสถาบันอุดมศึกษาชาย ให้ใช้กางเกงขายาวสีขาว ไม่พับปลายขาพนักงานในสถาบันอุดมศึกษาหญิง ให้ใช้กระโปรงสีขาว ตีเกล็ดด้านหน้า ๒เกล็ด และด้านหลัง ๒ เกล็ด ยาวปิดเข่า ชายกระโปรงไม่บาน ใช้กับเสื้อนอกคอแบะสีขาว(๖) รองเท้า ถุงเท้าพนักงานในสถาบันอุดมศึกษาชายให้ใช้รองเท้าหุ้มส้นหนังหรือวัตถุเทียมหนังสีดำ ถุงเท้าสีดำพนักงานในสถาบันอุดมศึกษาหญิง ให้ใช้รองเท้าหุ้มส้นหนังหรือวัตถุเทียมหนังสีดำแบบปิดปลายเท้าไม่มีลวดลายส้นสูงไม่เกิน ๕ เซนติเมตร ถุงเท้ายาวสีเนื้อข้อ ๗ เครื่องแบบครึ่งยศลักษณะส่วนประกอบเช่นเดียวกับเครื่องแบบปกติขาวเว้นแต่กางเกงของพนักงานในสถาบันอุดมศึกษาชายหรือกระโปรงของพนักงานในสถาบันอุดมศึกษาหญิงให้ใช้ผ้าสีดำและให้ผู้ที่ได้รับพระราชทานเครื่องราชอิสริยาภรณ์ให้ประดับเครื่องราชอิสริยาภรณ์โดยไม่ต้องสวมสายสะพายข้อ ๘ เครื่องแบบเต็มยศมีลักษณะและส่วนประกอบเช่นเดียวกับเครื่องแบบครึ่งยศและสำหรับผู้ที่ได้รับพระราชทานเครื่องราชอิสริยาภรณ์ชั้นสายสะพายให้สวมสายสะพายร่วมกับเหรียญราชอิสริยาภรณ์ด้วยข้อ ๙ เครื่องแบบปฏิบัติราชการประเภทเครื่องแบบสีกากีประกอบด้วย(๑) หมวกพนักงานในสถาบันอุดมศึกษาชาย ให้ใช้หมวกได้ ๒ แบบแบบที่ ๑ หมวกทรงหม้อตาลสีกากีกะบังหน้าทำด้วยหนังหรือวัตถุเทียมหนังสีดำ สายรัดคางหนังหรือวัตถุเทียมหนังสีดำมีดุมโลหะสีทองดุลองค์พระธาตุยาคู ขนาด ๒ เซนติเมตร ผ้าพันหมวกสีกากีที่หน้าหมวกติดตรามหาวิทยาลัยยอดประทับองค์พระธาตุยาคูปักดิ้นสีทองสูง๕ เซนติเมตร ล้อมรอบด้วยกลีบดอกพะยอม บนคลื่นน้ำดำ ปรากฏตามรูปแบบท้ายข้อบังคับนี้แบบที่ ๒ หมวกแก็ปทรงอ่อนสีกากี ที่หน้าหมวกติดตรามหาวิทยาลัยยอดประทับองค์พระธาตุยาคูปักดิ้นสีทองสูง๕ เซนติเมตร ล้อมรอบด้วยกลีบดอกพะยอม บนคลื่นน้ำดำปักบนหมอนสีกากีปรากฏตามรูปแบบท้ายข้อบังคับนี้พนักงานในสถาบันอุดมศึกษาหญิง ให้ใช้หมวกได้ ๓ แบบแบบที่ ๑ อนุโลมตามแบบหมวกของพนักงานในสถาบันอุดมศึกษาชาย แบบที่ ๑แต่เป็นทรงอ่อนแบบที่ ๒ หมวกแก็ปทรงอ่อนพับปีกสีกากีสายรัดคางสีทองกว้าง ๑ เซนติเมตร มีดุมโลหะสีทองดุลองค์พระธาตุยาคูขนาด ๒ เซนติเมตร ผ้าพันหมวกสีกากีที่หน้าหมวกติดตรามหาวิทยาลัยยอดประทับองค์พระธาตุยาคูปักดิ้นสีทองสูง ๔.๕เซนติเมตร ล้อมรอบด้วยกลีบดอกพะยอมบนคลื่นน้ำดำปักบนหมอนสีกากีปรากฏตามรูปแบบท้ายข้อบังคับนี้แบบที่ ๓ หมวกหนีบสีกากี ด้านหน้ามีดุมโลหะสีทองดุลองค์พระธาตุยาคูขนาด ๒ เซนติเมตร ติดซ้อนกันติดตรามหาวิทยาลัยยอดประทับองค์พระธาตุยาคูปักดิ้นสีทองสูง ๔.๕ เซนติเมตรล้อมรอบด้วยกลีบดอกพะยอม บนคลื่นน้ำดำ ติดที่ด้านซ้ายเหนือขอบหมวกห่างจากมุมพับด้านหน้าหมวกประมาณ ๔ เซนติเมตร ปรากฏตามรูปแบบท้ายข้อบังคับนี้การสวมหมวก ให้สวมในโอกาสอันสมควร(๒) เสื้อพนักงานในสถาบันอุดมศึกษาชาย ให้ใช้เสื้อได้ ๒ แบบแบบที่ ๑ เสื้อคอพับสีประเภทสีกากี แขนยาวรัดข้อมือ มีดุมที่ข้อมือข้างละ๑ ดุม หรือแขนสั้นมีกระเป๋าเย็บติดที่หน้าอกเสื้อข้างละ๑ กระเป๋า เป็นกระเป๋าเสื้อมีแถบอยู่ตรงกลาง ตามทางดิ่ง กว้าง ๓.๕เซนติเมตรมีใบปกกระเป๋ารูปมนชายกลางแหลมหรือเป็นกระเป๋าเสื้อชนิดไม่มีแถบกลางกระเป๋าและใบปกกระเป๋าเป็นรูปสี่เหลี่ยมผืนผ้ามุมกระเป๋าและมุมปกกระเป๋าเป็นรูปตัดพองามที่ปากกระเป๋าทั้งสองข้างติดดุมข้างละ ๑ดุม สำหรับขัดใบปกกระเป๋า ตัวเสื้อผ่าอกตลอดมีสาบกว้าง ๓.๕ เซนติเมตรติดดุมตามแนวอกเสื้อ ๕ ดุม ระยะห่างกันพอสมควรและติดเครื่องหมายแสดงสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อในโอกาสไปงานพิธีให้ใช้เสื้อเชิ้ตแขนยาว ผูกผ้าผูกคอสีดำเงื่อนกลาสีสอดชายผ้าผูกคอไว้ภายในเสื้อใต้ดุมเม็ดที่สองปรากฏตามรูปแบบท้ายข้อบังคับนี้แบบที่ ๒ เสื้อคอแบะปล่อยเอวแบบคอตื้นสีประเภทสีกากี แขนสั้นตัวเสื้อผ่าอกตลอดมีกระดุมที่อกเสื้อ ๔ กระดุมมีกระเป๋าเย็บติดภายนอกเป็นกระเป๋าบนและล่างอย่างละ ๒ กระเป๋า กระเป๋าบนมีใบปกมนชายกลางแหลมมีแถบกว้าง ๓.๕ เซนติเมตร ตรงกึ่งกลางกระเป๋าทางดิ่ง กระเป๋าล่างเป็นกระเป๋าย่ามมีใบปกรูปตัด ที่ฝากระเป๋าทั้งสองกระเป๋า ติดดุมข้างละ ๑ ดุมสำหรับขัดกับใบปกกระเป๋าที่เอวด้านหลังคาดด้วยผ้าสีเดียวกับเสื้อขนาดกว้าง ๕เซนติเมตร ชายเสื้อที่ตะเข็บกลางหลังเปิดไว้ถึงผ้าคาดเอวติดเครื่องหมายแสดงสังกัดที่ปกคอเสื้อด้านหน้าทั้งสองข้างให้ใช้เสื้อแบบที่ ๒ แทนแบบที่ ๑ ในโอกาสอันควรดุมที่ใช้กับเสื้อทั้งสองแบบมีลักษณะเป็นกลมแบบทำด้วยวัสดุสีเดียวกับสีเสื้อผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยปรากฏตามรูปแบบท้ายข้อบังคับนี้พนักงานในสถาบันอุดมศึกษาหญิง ให้ใช้เสื้อได้ ๔ แบบแบบที่ ๑ อนุโลมตามแบบเสื้อของพนักงานในสถาบันอุดมศึกษาชาย แบบที่ ๑ ในโอกาสไปงานพิธี ให้ใช้เสื้อเชิ้ตแขนยาวผูกผ้าพันคอสีดำเงื่อนกลาสีสอดชายผ้าผูกคอไว้ภายในเสื้อภายใต้กระดุมเม็ดที่ ๒แบบที่ ๒ เสื้อคอพับสีประเภทสีกากีสีอ่อนกว่ากระโปรงหรือสีเดียวกีบกระโปรง ผ่าอกตลอดตัวเสื้อมีสาบกว้างประมาณ๒.๕ เซนติเมตร แขนยาวรัดข้อมือ ขอบปลายแขนกว้างประมาณ ๕ เซนติเมตร หรือแขนสั้นเหนือข้อศอกเล็กน้อยตลบชายกว้างประมาณ ๕ เซนติเมตรเดินคิ้วด้านหน้าเสื้อต่อจากเส้นบ่ามีตะเข็บผ่ากลางอกยาวตลอดตัวทั้งสองด้าน มีดุม๕ ดุมด้านหลังจากเส้นต่อบ่าหลังมีตะเข็บผ่านตามตัวเสื้อทั้งสองด้านเช่นเดียวกับด้านหน้าติดเครื่องหมายแสดงสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อตัวยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมนด้านไหล่กว้าง๓ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อการสวมให้สอดชายเสื้อไว้ในขอบกระโปรง ปรากฏตามรูปแบบท้ายข้อบังคับนี้แบบที่ ๓ เสื้อคอพับปล่อยเอวสีประเภทสีกากีสีเดียวกับกระโปรงหรือกางเกง ผ่าอกตลอดตัวเสื้อไม่มีสาบ ด้านหน้ามีคิ้วตามสาบมีดุม ๔ ดุม แขนยาวหรือแขนสั้นตลบชายกว้างประมาณ ๕ เซนติเมตรมีคิ้วหน้าหลังเช่นเดียวกับแบบที่ ๒ และมีเส้นแนวตะเข็บเช่นเดียวกับแบบที่ ๒ทั้งหน้าหลังความยาวของเสื้อให้คลุมสะโพกพองามติดเครื่องหมายแสดงสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตรตอนปลายขัดดุมติดกับตัวเสื้อปรากฏตามรูปแบบท้ายข้อบังคับนี้แบบที่ ๔ เสื้อคอแบะปล่อยเอวสีประเภทสีกากีสีเดียวกับกระโปรงหรือกางเกงผ่าอกตลอดตัวเสื้อไม่มีสาบแขนยาวจรดข้อมือหรือแขนสั้นเหนือศอกเล็กน้อย ตลบชายกว้างประมาณ ๕ เซนติเมตร ด้านหน้าเป็นคิ้วตามสาบดุม๓ ดุม ต่อด้านหน้าและด้านหลังยาวตามตัวติดเครื่องหมายแสดงสังกัดที่ปกคอแบะทั้งสองข้าง และมีกระเป๋าล่างข้างละ ๑ กระเป๋าเป็นกระเป๋าเจาะเฉียงเล็กน้อยไม่มีใบปกกระเป๋าดุมที่ใช้กับเสื้อแบบที่ ๒ แบบที่ ๓ และแบบที่ ๔มีลักษณะเป็นรูปกลมแบน สีกากีสีเดียวกับสีเสื้อการสวมเสื้อแบบที่ ๓ และแบบที่ ๔ให้ปล่อยชายเสื้อทับประโปรงหรือกางเกงและคาดเข็มขัดทับเอวเสื้อได้ในโอกาสไปงานพิธีให้ใช้เสื้อแบบที่ ๑ หรือแบบที่ ๒โดยใช้เสื้อเชิ้ตแขนยาว ผูกผ้าผูกคอสีดำเงื่อนกลาสีสอดชายผ้าผูกคอไว้ภายในเสื้อใต้ดุมเม็ดที่ ๒ ผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วย(๓) เครื่องหมายแสดงสังกัด สำหรับเครื่องแบบปฏิบัติราชการพนักงานในสถาบันอุดมศึกษาชายให้มีเครื่องหมายแสดงสังกัดทำด้วยโลหะโปร่งสีทองตรามหาวิทยาลัย ๒ เซนติเมตร ติดที่ปกเสื้อตอนหน้าทั้งสองข้างพนักงานในสถาบันอุดมศึกษาหญิงให้มีเครื่องหมายแสดงสังกัดเช่นเดียวกับพนักงานในสถาบันอุดมศึกษาชายติดที่ปกคอด้านหน้าทั้งสองข้างของเสื้อแบบที่๑ แบบที่ ๒ และแบบที่ ๓ สำหรับเสื้อแบบที่ ๔ ให้ติดที่ปกคอแบะทั้งสองข้างเหนือแนวเครื่องราชอิสริยาภรณ์(๔) ป้ายชื่อและตำแหน่งพนักงานในสถาบันอุดมศึกษาชาย ให้มีป้ายชื่อพื้นสีดำ ขนาดกว้างไม่เกิน๒.๕ เซนติเมตร ยาวไม่เกิน ๗.๕ เซนติเมตร แสดงชื่อ ชื่อสกุลและชื่อตำแหน่งในการบริหารงานหรือชื่อตำแหน่งในสายงานที่ปฏิบัติประดับที่อกเสื้อเหนือกระเป๋าบนขวาพนักงานในสถาบันอุดมศึกษาหญิง ให้มีป้ายชื่อพื้นสีดำขนาดกว้างไม่เกิน ๒.๕ เซนติเมตร ยาวไม่เกิน ๗.๕ เซนติเมตร แสดงชื่อ ชื่อสกุลและชื่อตำแหน่งในการบริหารงานหรือชื่อตำแหน่งในสายงานที่ปฏิบัติประดับที่อกเสื้อเหนือกระเป๋าบนขวา(๕) กางเกง กระโปรงพนักงานในสถาบันอุดมศึกษาชาย ให้ใช้กางเกงแบบราชการสีประเภทสีกากีไม่พับปลายขาพนักงานในสถาบันอุดมศึกษาหญิงให้ใช้กางเกงหรือกระโปรงสีประเภทสีกากีได้ ๕แบบแบบที่ ๑ กางเกงอนุโลมตามแบบของพนักงานในสถาบันอุดมศึกษาชายแบบที่ ๒ กางเกงขายาว ขาตรง ไม่มีลวดลาย ขอบกางเกงกว้างประมาณ ๒.๕เซนติเมตร มีหรือไม่มีกระเป๋าก็ได้ มีซิบด้านหน้าหรือด้านข้างแบบที่ ๓ กระโปรงยาวปิดเข่า ปลายบานเล็กน้อยแบบที่ ๔ กระโปรงมีตะเข็บหน้า ๒ ตะเข็บ ตะเข็บหลัง ๒ ตะเข็บยาวครึ่งเข่าปลายบานเล็กน้อยแบบที่ ๕ กระโปรงกางเกง แบบกางเกงยาวครึ่งเข่ามีตะเข็บหน้า ๒ ตะเข็บ ตะเข็บหลัง ๒ ตะเข็บมีจีบกระทบด้านหน้าและด้านหลัง(๖) เข็มขัดพนักงานในสถาบันอุดมศึกษาชาย ให้ใช้เข็มขัดทำด้วยด้ายถักสีกากี กว้าง๓ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน ปลายมน กว้าง๓.๕ เซนติเมตร ยาว ๕ เซนติเมตร ดุลลายตรามหาวิทยาลัยอยู่กึ่งกลางหัวเข็มขัดไม่มีเข็มสำหรับสอดรูปลายเข็มขัดหุ้มด้วยโลหะสีทอง กว้าง ๑ เซนติเมตรพนักงานในสถาบันอุดศึกษาหญิง ให้ใช้เข็มขัดได้ ๒ แบบแบบที่ ๑ ใช้คาดทับขอบกระโปรงโดยใช้เข็มขัดอนุโลมตามแบบของพนักงานในสถาบันอุดมศึกษาชายแบบที่ ๒ ใช้คาดทับเสื้อโดยใช้เข็มขัดผ้าสีประเภทสีกากีสีเดียวกับเสื้อ กว้าง ๒.๕ เซนติเมตร หัวสี่เหลี่ยมหุ้มผ้า(๗) รองเท้า ถุงเท้าพนักงานในสถาบันอุดมศึกษาชาย ให้ใช้รองเท้าหนังสีดำหรือสีน้ำตาลหรือวัตถุเทียมหนังสีดำ หรือสีน้ำตาล หุ้มส้นหรือหุ้มข้อแบบปิดปลายเท้า ไม่มีลวดลายและไม่มีโลหะถุงเท้าสีเดียวกับรองเท้าพนักงานในสถาบันอุดมศึกษาหญิง ให้ใช้รองเท้าหนังสีดำหรือสีน้ำตาลหรือวัตถุเทียมหนังสีดำ หรือสีน้ำตาลหุ้มส้นหรือรัดส้น แบบปิดปลายเท้า ไม่มีลวดลายและไม่มีโลหะ ส้นสูงไม่เกิน๑๐ เซนติเมตร และจะใช้ถุงเท้ายาวสีเนื้อด้วยก็ได้หมวด๒การแต่งเครื่องแบบเครื่องแต่งกาย และการประดับเครื่องราชอิสริยาภรณ์ ข้อ ๑๐ การแต่งเครื่องแบบ(๑) เครื่องแบบปกติขาวประเภทของงาน ใช้ในงานพิธี เช่นพิธีวางศิลาฤกษ์ พิธีเปิดสถานที่ราชการ งานเลี้ยงที่เกี่ยวกับราชการการรับเสด็จพระราชดำเนินพระบาทสมเด็จพระเจ้าอยู่หัวและพระบรมวงศานุวงศ์งานวางพระมาลาอนุสาวรีย์ต่าง ๆ งานส่วนตัว เช่น งานมงคลสมรส งานพระราชทานเพลิงศพฯลฯเครื่องราชอิสริยาภรณ์(ก)ให้ประดับเครื่องหมายแพรแถบเครื่องราชอิสริยาภรณ์ที่อกเสื้อเบื้องซ้าย(ข) หากมีเครื่องหมายอื่น ให้ประดับได้เช่นกัน อาทิ ปีกร่ม เป็นต้น(ค) ในพระราชพิธีบางอย่างมีข้อยกเว้น คือแต่งเครื่องแบบปกติขาวและให้ประดับเหรียญราชอิสริยาภรณ์ ไม่ประดับดาราและดวงตรา(๒) เครื่องแบบครึ่งยศประเภทของงานส่วนมากเป็นงานที่พระบาทสมเด็จพระเจ้าอยู่หัวเสด็จพระราชดำเนินแต่เป็นงานที่มีความสำคัญรองไปจากงานซึ่งต้องแต่งเครื่องแบบเต็มยศเช่น งานเสด็จพระราชดำเนินพระราชทานเพลิงข้าราชการชั้นผู้ใหญ่ หรือบุคคลสำคัญ ฯลฯเครื่องราชอิสริยาภรณ์(ก) ประดับเครื่องราชอิสริยาภรณ์ และเหรียญอิสริยาภรณ์ต่าง ๆยกเว้นไม่สวมสายสะพายและไม่สวมสายสร้อย(ข) หากมีเครื่องหมายอื่น ให้ประดับได้เช่นกัน อาทิ ปีกร่ม เป็นต้น(ค) การแต่งกายในโอกาสที่ทางราชการกำหนดให้แต่งไว้ทุกข์ให้ติดปลอกแขนดำที่ต้นแขนซ้าย(๓) เครื่องแบบเต็มยศประเภทของงาน พระราชพิธีเปิดสมัยประชุมรัฐสภาพระราชพิธีถวายผ้าพระกฐิน พระราชพิธีเฉลิมพระชนมพรรษา พระราชพิธีฉัตรมงคลงานสโมสรสันนิบาตทำเนียบรัฐบาลเครื่องราชอิสริยาภรณ์ประดับเครื่องราชอิสริยาภรณ์และถ้าได้รับพระราชทาน ชั้นสายสะพายให้สวมสายสะพายที่ระบุในหมายกำหนดการหรือที่มีอยู่ถ้าได้รับพระราชทานมากกว่า ๑ สาย ต้องประดับดาราของสายอื่น ๆ ด้วย ผู้ซึ่งยังไม่ได้รับพระราชทานสายสะพายประดับเครื่องราชอิสริยาภรณ์เท่าที่มีอนึ่งการแต่งกายเต็มยศนอกจากสวมสายสะพายเต็มยศแล้ว ต้องประดับเหรียญที่ได้รับพระราชทาน และที่มีสิทธิประดับด้วยหมวด๓เบ็ดเตล็ด ข้อ ๑๑ ให้พนักงานในสถาบันอุดมศึกษาแต่งเครื่องแบบพิธีการหรือเครื่องแบบปฏิบัติราชการในการเข้าร่วมพระราชพิธี รัฐพิธีหรือพิธีตามที่ระบุในหมายกำหนดการ หรือกำหนดการการแต่งเครื่องแบบในโอกาสอื่นๆ ให้เป็นไปตามหลักเกณฑ์ที่มหาวิทยาลัยกำหนด โดยจัดทำเป็นประกาศมหาวิทยาลัยข้อ ๑๒ ผู้ซึ่งได้รับเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์จากต่างประเทศให้ปรับเครื่องราชอิสริยาภรณ์นั้น ๆ ในเวลาแต่งเครื่องแบบเต็มยศข้อ ๑๓ ผู้ซึ่งได้รับเครื่องหมายเชิดชูเกียรติเครื่องหมายกิตติมศักดิ์ เข็มวิทยฐานะ หรือเครื่องหมายแสดงความสามารถให้ประดับตามระเบียบของส่วนราชการหรือสถาบันนั้น ๆ กำหนดข้อ ๑๔ ผู้ปฏิบัติงานซึ่งพ้นจากตำแหน่งหน้าที่ไปแล้วให้ใช้เครื่องแบบเหมือนกับผู้ปฏิบัติงานได้ ยกเว้นผู้ซึ่งถูกให้ออกจากราชการหรือผู้ซึ่งได้รับโทษทางวินัยขั้นปลดออก หรือไล่ออกข้อ ๑๕ การแต่งเครื่องแบบตามแบบข้อบังคับนี้ให้เป็นไปตามหมายสำนักพระราชวังหรือตามข้อบังคับ ระเบียบ ประกาศหรือคำสั่งของมหาวิทยาลัยในโอกาสอันควรข้อ ๑๖ การประดับเครื่องราชอิสริยาภรณ์เหรียญหรือตราที่เป็นเครื่องประดับต่างประเทศร่วมกับเครื่องราชอิสริยาภรณ์และเหรียญอิสริยาภรณ์ไทย และการแต่งกายที่ประดับเครื่องราชอิสริยาภรณ์ที่ไม่ได้กำหนดไว้ในข้อบังคับนี้ให้นำระเบียบสำนักนายกรัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันเป็นที่เชิดชูยิ่งมงกุฎไทยและหนังสือเรื่องเครื่องราชอิสริยาภรณ์ไทยซึ่งสำนักเลขาธิการคณะรัฐมนตรีหรือหน่วยงานที่เกี่ยวข้องจัดพิมพ์ขึ้นมาใช้บังคับโดยอนุโลมประกาศ ณ วันที่ ๘ กันยายน พ.ศ. ๒๕๖๐ศาสตราจารย์กิตติคุณสุทธิพร จิตต์มิตรภาพนายกสภามหาวิทยาลัยกาฬสินธุ์[เอกสารแนบท้าย]๑. เครื่องแบบและเครื่องแต่งกายของพนักงานในสถาบันอุดมศึกษามหาวิทยาลัยกาฬสินธุ์แนบท้ายข้อบังคับมหาวิทยาลัยกาฬสินธุ์ว่าด้วยเครื่องแบบและเครื่องแต่งกายของพนักงานในสถาบันอุดมศึกษา มหาวิทยาลัยกาฬสินธุ์พ.ศ. ๒๕๖๐(ดูข้อมูลจากภาพกฎหมาย)พัชรภรณ์/อัญชลี/จัดทำ๒๐ธันวาคม ๒๕๖๐นุสรา/ตรวจ๓๐ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๗ ง/หน้า ๕๓/๑๓ ธันวาคม ๒๕๖๐